Dialettu ar̂ascìn

L'Ar̂ascìn (Arascìn in zenese) u l'è a varietai da lengua ligür̂e parlò in Ar̂asce e in-te soe frasiui, ch'u fò parte d-u cuscì ditu grüppu d-u ligür̂e de çentru-punente.

 Stor̂ia 
L'ar̂ascìn u s'è evulüu in-te 'na maner̂a citostu indipendènte da-i parlai d-i paisi vixìn, grassie a-a pusisïun destacò e autonuma d'Ar̂asce, che da-u 1540 u l'è stàitu sede de pudestai d-a Repübbrica de Zena. A ogni moddu, e soe primme testimunianse scrite i l'arriva nomma che da-u Növeçentu e i mancan d-u tüttu d-i scriti antighi, segnu de 'na lengua parlò pe seculi ma ch'a nu l'è mai finia sciü papé.

In-tu detaiu, i primmi tocchi in-tu stu parlò chì i sun sciurtii d-u 1923 in-scia revista ar̂ascìna Al Mare, cu-a primma pübbricasïun puetica ch'a l'è stàita de l'Ettore Morteo, d-u 1927. In-sce ciü nümer̂i de La voce di Alassio, giurnòle alù sutta a-a diresïun de l'Angelo Geddo, d-u 1947 a l'è sciurtia 'na gramatica ar̂ascìna, oper̂a d-i anni '20 de l'Antonio Elena, ch'u travaiòva in-ta redasïun de Il Caffaro a Zena.

 Difuxùn 
miniatura|Cartellu d'Ar̂asce in ar̂ascìn
L'ar̂ascìn u l'è üna d-e varietai d-a lengua ligür̂e parlai in-ta River̂a de Punente e, in-tu detaiu, u se tröva seccie in-tu çentru d'Ar̂asce che in-te soe frasiui, cu-e diferense ch'i ghe sun tra-e burgai ch'i vegnen ancù ciü forti tra frasiui diferenti. In-tu detaiu, e truvammu:

 Möiu: in-tu parlò d-a ciü grossa frasïun d'Ar̂asce a "ö", seccie quand'a l'è tonica che quand'a l'è in pusisïun pro-tonica, a l'ha piau 'n forte graddu d'avertür̂a tantu da vegnì, in-tu parlò mugnar̂èllu sc-cettu, fina 'na "è", ascürsò se a-u fundu d-a par̂olla. Pe esempiu, proppiu in-tu nomme d-u paise a ö a se dröve tantu che se pö sentì "Mèiu".
Tra-i paisi arènte, l'ar̂ascìn u s'assumeia a-u parlò de Laiguéa, dunde, tra-e autre diferense, pe-e tèrse persune se fò üsu d-u prunomme ellu e d-e soe declinasiui in scangiu d-u "lei" generalizau de l'ar̂ascìn. De ciü, i ghe sun de sumeianse cu-e varietai da valò du Lerùn, de stampu arbenganese ma che, pe esempiu, cun l'ar̂ascìn i sun e primme a presentà u pasaggiu de -alt- e -als- in-te  e , carateristica cumün a tütti i posti a punente de sti chì.

 Grafia 
Scicumme nu gh'é de testimunianse antighe d'ar̂ascìn scritu, u prublema pe-a soa grafia u l'è nasciüu d-u Növeçentu insemme a-e primme pübbricasiui. A l'imprinçippu, cumme in-ti Appunti di grammatica del dialetto alassino d-u 1947, se usòva d-i scistemi arangiai da-u zenese, ma vèrsu a fìn d-u seculu, piandu a esempiu e regule d-u Vocabolario delle parlate liguri, n'è sciurtiu de növe, creai aposta pe l'ar̂ascìn.
+Grafia par̂egiòLétter̂eSoi
IPA/AFINotteAaBbCk/ʧÇsquande in italiàn u l'è vegnüu "c"DdE (É/È/Ê)e/ɛ/eːe serò / e auvèrta / e longaFfGg/dʒHmüttaIicu-a dierexi in-ti sufissi -ïun e -ïauJjüsò in-ti exiti d-u latìn -lj-LlMm/ŋNɱ/n/ŋOo/ɔ"o" serò/"o" auvèrtaÒãson d-a "a" velarizòÖøson d-u françese "eu"PpQkuRrR̂ɽcun prununçia nu vibrante, articulasïun velòSs/zSC-Cʃ+t͡ʃson d-a par̂olla "sc-ciùmma"TtUuÜyson d-a "u" françeseVv/ʋXʒson d-u françese "jardin"Zzquande in italiàn u l'è vegnüu "z" o s'a prununçia a nu l'è ciar̂a
miniatura|"A Ciassetta Cosciarella", targa in ar̂ascìn a-a Cöscia
+Grafia d-u Nuovo Dizionario AlassinoLétter̂eSoi
IPA/AFINotteAaBbCk/ʧÇsprimma de "i" o "e" a l'è a mèxima scrive "s"DdE (É/È/Ê)e/ɛ/eːe serò / e auvèrta / e longaFfGg/dʒHmüttaIiLlMm/ŋdavanti a "b" o "p" se pö scrive seccie "m" che "n"A ogni moddu a prununçia a l'è Nɱ/n/ŋOo/ɔ"o" serò/"o" auvèrtaÒãson d-a "a" velarizòÖScrita eiscì "ô"øson d-u françese "eu"PpQkuRrRScrita eiscì ɽ o řɽSs/zSC-Cʃ+t͡ʃson in-ta par̂olla "scciùmma"TtUuÜyson da "u" françeseIn-tu parlò sc-cettu a cangia d-e bèlle vote fin'a-a "i", pe esempiu üna ⇔ ina; cügnau ⇔ chignauVv/ʋXʒson d-u françese "jardin"Zz

 Testimunianse scrite 




























 Notte 
Notte a-u tèstu

Notte bibliugrafiche

 Bibliugrafia 






 Ligammi de för̂a 




Categorîa:Lengua ligure